ବ୍ରହ୍ମପୁରରେ ହେବ ତ୍ରିମୁଖୀ ଲଢ଼େଇ March 25th, 08:24 AM March 25th, 08:24 AM\nବ୍ରହ୍ମପୁର ଅଫିସ,୨୫ା୩-ଗଞ୍ଜାମ ଜିଲାର ବ୍ରହ୍ମପୁର ଲୋକସଭା ଅଧୀନ ୭ ବିଧାନସଭା ନିର୍ବାଚନ ମଣ୍ଡଳୀରେ ଆସନ୍ତା ଏପ୍ରିଲ ୧୧ରେ ହେବ ମତଦାନ। ସୋମବାର ନାମାନଙ୍କନ ପତ୍ର ଦାଖଲର ଶେଷ ଦିବସ । ତେଣୁ ବିଭିନ୍ନ ଦଳରୁ ଟିକେଟ ପାଇଥିବା ପ୍ରାର୍ଥୀଙ୍କ ପକ୍ଷରୁ ପ୍ରସ୍ତୁତି ଜୋରଦାର ଚାଲିଛି । ଜିଲାର ମର୍ଯ୍ୟଦାପୂର୍ଣ୍ଣ ବ୍ରହ୍ମପୁର ବିଧାନସଭା କ୍ଷେତ୍ରରେ ଏଥର ୩ ପ୍ରମୁଖ ଦଳ ବିଜେଡି, ଭାଜପା ଓ କଂଗ୍ରେସ ପକ୍ଷରୁ ନୂଆମୁହଁଙ୍କୁ ପ୍ରାର୍ଥୀ କରାଯାଇଛି । ଯୁବନେତା ବିକ୍ରମ ପଣ୍ଡା ବିଜେଡି ଟିକେଟ ପାଇଥିଲେ ମଧ୍ୟ ସେ ୫ମ ଥର ପାଇଁ ମଇଦାନକୁ ଓହ୍ଲାଇବେ। ୨୦୦୦ରୁ ୨୦୧୪ ମଧ୍ୟରେ ୪ ନିର୍ବାଚନରେ ସେ କଂଗ୍ରେସରୁ ପ୍ରତିଦ୍ୱନ୍ଦିତା କରି ଲଗାତର ଭାବେ ପରାସ୍ତ ହୋଇଥିଲେ। ବର୍ତ୍ତମାନର ବିଧାୟକ ରମେଶ ଚନ୍ଦ୍ର ଚ୍ୟାଉ ପଟ୍ଟନାୟକଙ୍କ ସେ ମୁଖ୍ୟ ପ୍ରତିଦ୍ୱନ୍ଦୀ ଥିଲେ । ଗତ ଏପ୍ରିଲ ୪ରେ ବ୍ରହ୍ମପୁରରେ ଅନୁଷ୍ଠିତ ବିଜେଡିର ମହାମିଶ୍ରଣ ପର୍ବରେ ଦଳର ସଭାପତି ତଥା ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ଉପସ୍ଥିତିରେ ସେ ବିଜେଡିରେ ସାମିଲ ହୋଇଥିଲେ । ଚଳିତଥର ଚ୍ୟାଉ ପଟ୍ଟନାୟକଙ୍କ ବଦଳରେ ବିକ୍ରମଙ୍କୁ ପ୍ରାର୍ଥୀ କରିଛି ବିଜେଡି ।\nଭାଜପା ପ୍ରାର୍ଥୀ ହୋଇଛନ୍ତି ଗଞ୍ଜାମ ସାଙ୍ଗଠନିକ ଜିଲା ସଭାପତି କାହ୍ନୁ ଚରଣ ପତି । ସେ ୨୦୦୯ ନିର୍ବାଚନରେ ଚିକିଟି ସେଗମେଣ୍ଟରୁ ଭାଜପା ପ୍ରାର୍ଥୀ ହୋଇ ବିଜେଡି ଓ କଂଗ୍ରେସ ପ୍ରାର୍ଥୀଙ୍କ ଠାରୁ ବହୁ ପଛରେ ଥାଇ ପରାଜିତ ହୋଇଥିଲେ । ସେ ଏବେ ବ୍ରହ୍ମପୁର ବାସିନ୍ଦା ହୋଇ ଏହି ଗୁରୁତ୍ୱପୂର୍ଣ୍ଣ ଆସନରୁ ଲଢ଼ିବା ନିମନ୍ତେ ଭାଜପାରୁ ଟିକେଟ ପାଇଛନ୍ତି । ପତି ଜିଲା ସଭାପତି ହେବା ପରେ ସୁପ୍ତ ଅବସ୍ଥାରେ ଥିବା ଦଳର ସଂଗଠନକୁ ସଜାଡ଼ିଛନ୍ତି । କେବଳ ସେତିକି ନୁହେଁ ରାଜ୍ୟ ବିଜେଡି ସରକାରଙ୍କ ଦୁର୍ନୀତି ଓ ଭ୍ରଷ୍ଟାଚାର ଏବଂ ବିଭିନ୍ନ ଜନ ସମସ୍ୟା ନେଇ ଗୋଟିଏ ପରେ ଗୋଟିଏ ଆନ୍ଦୋଳନର ନେତୃତ୍ୱ ନେଇଛନ୍ତି ।\nକେନ୍ଦ୍ର ସରକାରଙ୍କ ବିଭିନ୍ନ କଲ୍ୟାଣକାରୀ ଯୋଜନା ସମ୍ପର୍କରେ ମହାନଗରରେ ବ୍ୟାପକ ଜନ ସଚେତନତା ସୃଷ୍ଟି କରିଛନ୍ତି ।\nତେଣୁ ବ୍ରହ୍ମପୁର ବିଧାନସଭା ଆସନରେ ଲଢ଼ିବା କାହ୍ନୁ ପତି ଭାଜପାରୁ ପ୍ରାର୍ଥୀ ହୋଇଛନ୍ତି ।\nସେହିପରି କଂଗ୍ରେସ ପ୍ରାର୍ଥୀ ହୋଇଛନ୍ତି ଲିଙ୍ଗରାଜ ଚୌଧୁରୀ । ପ୍ରଦେଶ କଂଗ୍ରେସ କମିଟିର ୯୯ ଜଣ ସମ୍ପାଦକଙ୍କ ମଧ୍ୟରେ ଲିଙ୍ଗରାଜ ଅଛନ୍ତି । ଅତୀତରେ କଂଗ୍ରେସର ବିଭିନ୍ନ କାର୍ଯ୍ୟକ୍ରମ ଓ ଆନ୍ଦୋଳନ ବେଳେ ତାଙ୍କୁ ଦେଖିବାକୁ ମିଳି ନ ଥିଲେ ମଧ୍ୟ ପିସିସି ସଭାପତି ନିରଞ୍ଜନ ପଟ୍ଟନାୟକଙ୍କ ସହିତ ତାଙ୍କର ଅତି ଘନିଷ୍ଠତା ଯୋଗୁ ସେ ଟିକେଟ ପାଇଥିବା ସ୍ଥାନୀୟ କର୍ମୀ ଚର୍ଚ୍ଚା କରୁଛନ୍ତି । ପ୍ରାର୍ଥୀ ହେବାକୁ ଜିଲା କଂଗ୍ରେସ କାର୍ଯ୍ୟକାରୀ ସଭାପତି ପୀତବାସ ପଣ୍ଡା ଓ ଦୀପକ ପଟ୍ଟନାୟକ ଏବଂ ନଗର କଂଗ୍ରେସ ସଭାପତି ପ୍ରମୋଦ ଜେନା ଆଶାୟୀ ଥିଲେ ।\nଏମାନଙ୍କୁ ପଛରେ ପକାଇ ଲିଙ୍ଗରାଜ ଟିକେଟ ପାଇଲେ ।\nସୂଚନାଯୋଗ୍ୟ,ଏହି ଆସନରୁ ବିଧାୟକ ଚ୍ୟାଉ ପଟ୍ଟନାୟକ ୧୯୯୫ରୁ ୨୦୧୪ ପର୍ଯ୍ୟନ୍ତ ହୋଇଥିବା ନିର୍ବାଚନରେ ପ୍ରଥମେ ଜନତା ଦଳରୁ ଓ ପରେ ବିଜେଡିରୁ ୫ ଥର ନିର୍ବାଚିତ ହୋଇଛନ୍ତି ।\n୧୯୯୦ ନିର୍ବାଚନରେ ଜନତା ଦଳରୁ ସ୍ବର୍ଗତ ବିନାୟକ ମହାପାତ୍ର, ୧୯୮୫ରେ କଂଗ୍ରେସରୁ ଶିବ ଶଙ୍କର ସାହାଣୀ, ୧୯୮୦ରେ କଂଗ୍ରେସରୁ ସ୍ବର୍ଗତ କୃଷ୍ଣ ଚରଣ ପଟ୍ଟନାୟକ, ୧୯୭୭ରେ ସ୍ବାଧୀନ ପ୍ରାର୍ଥୀ ରନତ୍ ମଞ୍ଜରୀ ଦେବୀ, ୧୯୬୭ରୁ ୧୯୭୪ ପର୍ଯ୍ୟନ୍ତ ହୋଇଥିବା ୩ଟି ନିର୍ବାଚନରେ କଂଗ୍ରେସରୁ ନିର୍ବାଚିତ ହୋଇଥିଲେ ପୂର୍ବତନ ମୁଖ୍ୟମନ୍ତ୍ରୀ ସ୍ବର୍ଗତ ବିନାୟକ ଆଚାର୍ଯ୍ୟ। ସେହିପରି ୧୯୬୧ ନିର୍ବାଚନରେ ସ୍ବାଧୀନ ପ୍ରାର୍ଥୀ ମହୁରୀ ରାଜା ସ୍ବର୍ଗତ ଶିଶିର କୁମାର ନରେନ୍ଦ୍ର ଦେବ, ୧୯୫୭ରେ କଂଗ୍ରେସରୁ ସ୍ବର୍ଗତ ଲିଙ୍ଗରାଜ ପାଣିଗ୍ରାହୀଙ୍କ ସହିତ ଅନୁସୂଚିତ ଜାତି ପାଇଁ ଥିବା ଆସନରୁ ଦଣ୍ଡପାଣି ଦାସ ଏବଂ ୧୯୫୧-୫୨ ନିର୍ବାଚନରେ ସ୍ବାଧୀନ ପ୍ରାର୍ଥୀ ରାମଚନ୍ଦ୍ର ମିଶ୍ର ନିର୍ବାଚିତ ହୋଇଥିଲେ। ରାମଚନ୍ଦ୍ର ଏକ ମାମଲାରେ ପଦ ହରାଇବାରୁ ହୋଇଥିବା ଉପ ନିର୍ବାଚନରେ ସ୍ବର୍ଗତ ବୃନ୍ଦାବନ ନାୟକ କଂଗ୍ରେସରୁ ବିଧାୟକ ହୋଇଥିଲେ। ଚଳିତ ନିର୍ବାଚନ ଲାଗି ଇତିମଧ୍ୟରେ ଦୁଇଜଣ ସ୍ବାଧୀନ,ଏସୟୁସିଆଇର ଜଣେ ପ୍ରାର୍ଥୀ ଭାବେ ନାମାଙ୍କନ ପତ୍ର ଦାଖଲ କରିଛନ୍ତି । ଆଉ କିଏ ନାମାଙ୍କନ ପତ୍ର ଦାଖଲ କରିବ ତାହା ସୋମବାର ସ୍ପଷ୍ଟ ହେବ । ତେବେ ବିଜେଡି, ଭାଜପା ଓ କଂଗ୍ରେସ ମଧ୍ୟରେ ତ୍ରିମୁଖି ଲଢ଼େଇ ହେବା ସ୍ପଷ୍ଟ ଜଣାପଡୁଛି।\nରାହୁଲଙ୍କ ନାମାଙ୍କନ ବୈଧ\nଆମେଠି,୨୨।୪ଃ କଂଗ୍ରେସ ଅଧ୍ୟକ୍ଷ ରାହୁଲ ଗାନ୍ଧୀଙ୍କ ଜନ୍ମ ପ୍ରମାଣ ପତ୍ର ତଥା ଏମ୍ ଫିଲ୍ ଡିଗ୍ରୀ ନେଇ ଭାଜପାର କିଛି ସଦସ୍ୟଙ୍କ ପକ୍ଷରୁ ରିଟର୍ଣ୍ଣିଂ ଅଫିସରଙ୍କ ପାଖରେ ଅଭିଯୋଗ ଦାଖଲ କରାଯାଇଥିଲା।\nଆଠଗଡ଼,୨୨ା୪(ସ୍ବ.ପ୍ର.): ଓଡ଼ିଶାରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ନେତୃତ୍ୱାଧୀନ ବିଜେଡି ସରକାର ସ୍ଥାଣୁ ପାଲଟିବା ସହ ରାଜ୍ୟର ବିକାଶରେ ବାଧକ ସାଜିଛି। ତେଣୁ ଏବେ ରାଜ୍ୟର ଏହି ସ୍ଥାଣୁ ସରକାରକୁ ପରିବର୍ତ୍ତନ କରିବାର ସମୟ ଆସିଛି।\nବିକାଶ ହିଁ ହେବ ମାପକାଠି\nପୁରୀ ଅଫିସ/ସାକ୍ଷୀଗୋପାଳ,୨୨ା୪ (ଡି.ଏନ୍.ଏ.): ଖରା ଆସିଲେ କଣାସରେ ପାଣି ପାଇଁ ହାହାକାର ପଡ଼େ, ବର୍ଷାଋତୁରେ ବନ୍ୟାପାଣି ଧାନ ଚାଷକୁ ଗିଳି ପକାଏ।
